**2024-2025-o‘quv yilida umumta’lim maktabi 7-sinf o‘quvchilarining IV chorakda**

**informatika va axborot texnologiyalari fanidan o‘zlashtirish darajasini aniqlash uchun**

**BSB topshiriqlari va mezonlari**

**IV chorak 4-BSB**

**Jami:** [**25 ball**]

**Vaziyat:**  
Sayohat agentligi o‘z xizmatlaridan foydalanuvchi mijozlar haqidagi ma’lumotlarni ro‘yxatga olib, ularning tanlagan yo‘nalishlari, to‘lov holati, safar sanasi va boshqa ma’lumotlarini boshqarish uchun **Microsoft Access** dasturidan foydalanmoqchi. Shu orqali agentlik xodimlari mijozlar haqidagi ma’lumotlarni tezda topadi va xizmat ko‘rsatish jarayonini samarali tashkil etadi.

**1-topshiriq.**

Quyidagi savollarga javob bering.

) Sayohat agentligi ma’lumotlar bazasida qanday ma’lumotlar saqlanishi kerak?

) Agentlik ushbu ma’lumotlardan qanday maqsadlarda foydalanadi?

) Ma’lumotlarni ifodalash uchun qanday maydonlar kerak bo‘ladi?

**a) Sayohat agentligi ma’lumotlar bazasida qanday ma’lumotlar saqlanishi kerak?**  
Sayohat agentligining ma’lumotlar bazasida quyidagi ma’lumotlar saqlanishi kerak:

* Mijozning shaxsiy ma’lumotlari (ism, familiya, tug‘ilgan sana, telefon raqami, elektron pochta)
* Sayohat yo‘nalishi (mamlakat, shahar, yo‘nalish nomi)
* Safar sanasi (boshlanish va tugash sanasi)
* To‘lov holati (to‘langan, qisman to‘langan, to‘lanmagan)
* Xizmat turi (aviabilet, mehmonxona, ekskursiya, to‘plam xizmat)
* Mijozning maxsus talab yoki izohlari
* Buyurtma raqami yoki ID raqam
* Agentlik xodimi (kim xizmat ko‘rsatgan)

**b) Agentlik ushbu ma’lumotlardan qanday maqsadlarda foydalanadi?**

* Mijozlarga xizmat ko‘rsatishni avtomatlashtirish va tezlashtirish
* Sayohatlarni rejalashtirish va boshqarish
* To‘lovlarni nazorat qilish va moliyaviy hisobotlar tuzish
* Mijozlar bazasini yuritish va tahlil qilish (muntazam mijozlar, mashhur yo‘nalishlar)
* Xodimlar ishini nazorat qilish va xizmat sifati bo‘yicha tahlil
* Marketing va reklama strategiyalarini shakllantirish (aksiyalar, takliflar)

**c) Ma’lumotlarni ifodalash uchun qanday maydonlar kerak bo‘ladi?**  
Quyidagi maydonlar kerak bo‘ladi:

* Mijoz\_ID (asosiy kalit)
* Ism
* Familiya
* Telefon\_raqami
* Email
* Yo‘nalish\_nomi
* Mamlakat
* Shahar
* Boshlanish\_sanasi
* Tugash\_sanasi
* To‘lov\_holati
* Xizmat\_turi
* Izoh
* Buyurtma\_sanasi
* Xodim\_ismi

**Qolgan topshiriqlar amaliy bajariladi.**

**2-topshiriq.**

Yuqoridagi javoblaringiz asosida **Microsoft Access** dasturida **kamida beshta ustundan iborat jadval** yarating. Jadval nomini **“Mijozlar”** deb nomlang.

**3-topshiriq.**

) 2-topshiriqda yaratgan jadvalingizda **“Sayohat yo‘nalishi”** degan maydon bo‘lmasa, yana bir maydon yarating va quyidagi tanlovlar bilan ochiladigan ro‘yxat hosil qiling:

* Turkiya
* Toshkent – Samarqand – Buxoro
* Toshkent – Xiva
* Misr
* va boshqalar.

) Jadval tayyor bo‘lgach, shu jadval asosida **form** (ya’ni ma’lumotlarni kiritish shakli) yarating.

**4-topshiriq.**

Ma’lumot kiritish shakli to‘g‘ri ishlayotganini quyidagi topshiriqlar yordamida sinovdan o‘tkazing:

) Formani oching va uchta mijoz haqida ma’lumot kiriting.

) Ma’lumotlar bazasini yoping va qayta ochib, kiritilgan ma’lumotlar saqlanganini tekshirib ko‘ring.

**5-topshiriq.**

Microsoft Excel dasturidan foydalanib **“Mijozlar”** nomli fayl yarating. Access bazasidagi jadvalni ushbu faylga **import** qilib o‘tkazing.

**Baholash mezoni**

|  |  |  |  |  |  |
| --- | --- | --- | --- | --- | --- |
| **Bob** | **Mavzu** | **Baholanadigan ko‘nikma** | **Namunaviy topshiriq** | **Ajratilgan ball** | **Baholash mezoni** |
| IV bob. Ma’lumotlar bazasidan maqsadli foydalanish | Ma’lumotlar bazasi uchun maqsadni aniqlash. Ma’lumotlar bazasi uchun maydon tanlash | Ma’lumotlar bazasi uchun maqsadni aniqlay oladi;  Ma’lumotlar bazasi uchun maydonni tanlay oladi; | 1-topshiriq | 6 ball | 1) to‘g‘ri bajarilgan ,, bandlar uchun **2 ball**dan, jami **6 ball**;  2) topshiriqning qisman bajarilgan ,, bandlari uchun **1 ball**dan;  3) umuman bajarilmagan topshiriq bandi uchun **0 ball**; |
| Ma’lumot turlari. Ma’lumotlar bazasi jadvalini yaratish. | Ma’lumot turlarini farqlay oladi;  Ma’lumotlar bazasida jadval yarata oladi; | 2-topshiriq | 7 ball | 1) mavzu asosida jadval to‘g‘ri yaratilgan, ma’lumot turlari to‘g‘ri tanlangan bo‘lsa **7 ball**;  2) jadval yarata olsa, biroq maydon turlari qisman to‘g‘ri bo‘lsa  **1-6 ball**;  3) umuman bajarilmagan topshiriq bandi uchun **0 ball**; |
| Ochiladigan ro‘yxatni yaratish. Maʼlumot kiritish formasini yaratish (Form). | Ochiladigan ro‘yxat yarata oladi;  Ma’lumotlar kiritish formasini yarata oladi; | 3-topshiriq | 6 ball | 1) to‘g‘ri bajarilgan vabandlar uchun **3 ball**dan, jami **6 ball**;  2) band to‘g‘ri bajarilsa, biroq band to‘liq bajarilmasa **3-5 ball**;  3) shartlarni umuman bajara olmasa **0 ball**; |
| Ma’lumotlar bazasini sinovdan o‘tkazish. Ma’lumotlar xavfsizligi. | Ma’lumotlar bazasiga ma’lumot kirita oladi;  Ma’lumotlar bazasida kiritilgan ma’lumotlarni saqlay oladi; | 4-topshiriq | 3 ball | 1) to‘g‘ri bajarilgan bandi uchun  **2 ball**, to‘g‘ri bajarilgan bandi uchun **1 ball**, jami **3 ball**;  2) shartlarni umuman bajara olmasa **0 ball**; |
| Maʼlumotlarni matn bilan ishlash dasturiga yuborish. Maʼlumotlarni jadval bilan ishlash dasturiga yuborish. | Ma’lumotlar bazasidagi jadvalni jadval bilan ishlash dasturiga import qila oladi; | 5-topshiriq | 3 ball | 1) jadvalni import qila olsa **3 ball**;  2) shartlarni umuman bajara olmasa **0 ball**; |
| **Jami** |  |  |  | **25 ball** |  |

**Izoh:** Ushbu materiallar o‘qituvchiga BSB topshiriqlarining qaysi bob va mavzudan ekanligi, shuningdek, qaysi ko‘nikmani rivojlantirishga xizmat qilayotganligi haqidagi ma’lumotni beradi.

O‘qituvchi yuqoridagi ma’lumotlar asosida BSB topshiriqlarning turli variantlarini shakllantirishi mumkin.